
REFERAT DE APROBARE

	Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare „Proiectul de Hotărâre privind aprobarea Statutului oraşului Boldeşti-Scăeni”.
În baza OUG nr. 57/2019 privind Codul administrativ, a Ordinului nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local, vă prezint următoarele:
· actualul Statut al oraşului Boldeşti-Scăeni a fost aprobat prin HCL nr. 36/17.06.2003.
· odată cu modificările legislative introduse prin Codul Administrativ se impune adoptarea unui nou Statut al oraşului.
· prin Ordinul ministrului dezvoltării, lucrărilor publice şi administraţiei, nr. 25/2021, s-a aprobat  modelul orientativ al Statutului unităţilor administrativ-teritoriale.
· potrivit dispoziţiilor art.129 alin. (2), lit. „a” şi alin. (3) lit. „a”, din OUG nr. 57/2019 privind Codul administrativ, consiliul local are atribuţii privind aprobarea statutului comunei, oraşului sau municipiului. 
În procesul de elaborare a proiectului de hotărâre au fost folosite ca surse de documentare: Monografia oraşului, ediţia 2007, întocmită de domnul profesor Cristian Petru Bălan, Lista Monumentelor Istorice din baza de date a Institutului Național al Patrimoniului, precum şi Amenajamentul pastoral întocmit la nivelul UAT Boldeşti-Scăeni, aprobat prin HCL nr. 165/19.12.2019, alte surse de informare pe domenii specifice, aflate în baza de date a primăriei.
De asemenea, se  impune încetarea aplicabilităţii HCL nr. 36/17.06.2003 privind aprobarea Statutului oraşului Boldeşti-Scăeni.
Statutul oraşului întocmit conform modelului orientativ prevăzut în anexa la Ordinul nr. 25/2021, se găseşte în anexă la proiectul de hotărâre.
[bookmark: _GoBack]În speranţa aprobării proiectului de hotărâre mai sus menţionat, vă mulţumesc anticipat !

